Meistaramót eldri borgara í Borgarbyggð í pútti 2015 fór fram í Eyjunni í Brákarey þar sem allir léku við alla 36 holur ( bæði karlar og konur ) . Keppnin hófst í janúar og stóð fram í mars . Yfirleitt var leikið tvisvar í viku . Keppendur voru 13 talsins þar af fjórar konur . Fengu keppendur tvö stig fyrir unnin leik ein eitt fyrir jafntefli . Guðmundur Bachmann var í fyrsta sæti í karlaflokki . Hlaut hann 20 stig . Hann vann níu leiki , gerði tvö jafntefli en tapaði einungis einum leik . Lék á 772 höggum . Í öðru sæti var Þorbergur Egilsson með 18 stig . Hann vann níu leiki en tapaði þremur . Lék hann á 769 höggum . Guðmundur A. Arason og Ingimundur Ingimundarson voru jafnir með 16 stig . Guðmundur varð þriðji á 791 höggum með átta sigra og fjögur töp þar sem hann vann Ingimund í leik þeirra á milli . Í kvennaflokki varð Jytta Juul hlutskörpust með 19 stig . Hún vann níu leiki , gerði eitt jafntefli en tapaði tveimur . Í öðru sæti var Anna Ólafsdóttir með 13 stig . Hún vann sex leiki , gerði eitt jafntefli en tapaði fimm leikjum . Lilja Ólafsdóttir var í þriðja sæti með 5 stig . Hún vann tvo leiki , gerði eitt jafntefli en tapaði níu leikjum . Samtals voru leiknir 78 leikir ( eða 3008 holur ) og margir þeirra voru jafnir og spennandi .